"دونیادا ایکینجی دالغا احتیمالی‌نین یوکسک اولدوغونو گؤروروک. تورکیه-‌ده حاضیرکی گونلری چوخ یاخشی دیرلندیرمه‌لییک. ریسک‌لر هله داوام ائدیر".
بو باره‌ده تورکیه-‌نین ساغلیق ناظیری فخرالدین قوجا یئنی نوع کروناویروسلا (کووید-19) موباریزه تدبیرلریله باغلی یارادیلان علم قورومونون نؤوبتی توپلانتی‌سیندان سونرا بیلدیریب. اونون سؤزلرینه گؤره، تورکیه-‌ده هر گون آچیق‌لانان رقم‌لره باخدیقدا، اؤلوم ساییندا آزالما موشاهیده اولونسا دا، ای سی یودا اولان خسته ساییندا آرتیم وار.
فخرالدین قوجا کووید-19-لا علاقه‌دار بیرینجی دالغانین تورکیه-‌ده هله داوام ائتدیگینی، ایستانبول، ایزمیر کیمی بؤیوک شهرلرده نیسبتن آزالدیغینی، بعضی بؤلگه‌لرده ایسه آرتماغا باشلادیغینی دئییب.
ناظیر قوربان بایرامی عرفه‌سینده کوچه‌یه چیخما محدودیتی اولمادیغی اوچون انفکسیوندان قورونمانین واجیب‌لیگینی بیلدیره‌رک، ایچ ایشلر ناظیری سلیمان سویلو ایله دوننکی گؤروشونده بایرام زامانی گؤروله‌جک تهلوکه‌سیزلیک تدبیرلری حاقیندا دانیشدیق‌لارینی دئییب: "صاباح ایچ ایشلر ناظیرلیگی بو تدبیرلر حاقیندا آچیقلاما وئره‌جک".
آوقوستون 31-دن مکتب‌لرین آچیلماسی ایله باغلی مسئله‌یه گلینجه، فخرالدین قوجا دئییب کی، قارشی‌داکی ایکی هفته عرضینده تحصیل ناظیرلیگیله بیرگه دانیشیق‌لار آپاریلا‌جاق و تحصیلین هانسی شکیلده داوام ائدجگی معین‌لش‌دیرله‌جک.
قئید ائدک کی، علم قورومو 4 آیدان سونرا ایلک دفعه جانلی توپلانتی کئچیریب.
